Farg‘onadagi kasb-hunar kollejida biznes loyihalar tanlovi o‘tkazildi

Farg‘onada kasb-hunar kolleji bitiruvchilarini egallagan mutaxassisligi bo‘yicha ishga joylashtirish hamda tadbirkorlik sohasiga keng jalb etish maqsadida “Eng yaxshi biznes loyiha” taqdimoti o‘tkazildi. Bu haqda O‘zA xabar berdi.

 Foto © O‘zA
“Kamolot” yoshlar ijtimoiy harakati viloyat kengashi tashabbusi bilan tashkil etilgan tadbirda 50 nafardan ortiq kasb-hunar kolleji bitiruvchisi milliy hunarmandchilik, qurilish, kommunal xizmat va boshqa yo‘nalishlar bo‘yicha o‘z loyihalarini taqdim etdi.
“Eng yangi innovatsion g‘oya” yo‘nalishi g‘olibi Ahrorbek G‘aniyev o‘z biznes-rejasi bo‘yicha ho‘l mevalarni quritish texnologiyasini o‘rnatib, mahsulotlarni xorijga eksport qilishni yo‘lga qo‘ymoqchi ekanini ta’kidladi.
Tadbirda, shuningdek, “Eng qulay va ommabop loyiha”, “Eng yaxshi oilaviy tadbirkorlik g‘oyasi” kabi yo‘nalishlarda ham g‘oliblar aniqlandi.